
KIRJALIK KÜSIMUS

Töötute arv Eestis


Lugupeetud sotsiaalminister

Peaminister Kristen Michali väidete kohaselt on Eesti töötuse määr jõudnud rekordiliselt madalale tasemele. Samas näitab statistika, et vabade töökohtade arv on samuti langenud ühele viimaste aastate madalaimale tasemele.

See tekitab põhjendatud kahtlusi, et töötuse langus on seotud majandusolukorra paranemise ja uute töökohtade loomisega. Viimastel aastatel on mitmed ettevõtlusorganisatsioonid ja majandusanalüütikud juhtinud tähelepanu sellele, et Eesti majanduskeskkond on jätkuvalt keeruline ning ettevõtted on investeeringute tegemisel ja uute töötajate palkamisel ettevaatlikud. Samuti on meedias korduvalt käsitletud tööealise elanikkonna vähenemist, väljarännet ning tööjõupuudust teatud sektorites, mis võivad mõjutada töötuse statistikat ka ilma, et majanduses oleks toimunud märkimisväärne uute töökohtade loomine.

Seoses sellega palun Teil vastata järgmistele küsimustele:

1. Kui palju inimesi on viimase 12 kuu jooksul Töötukassa arvelt maha arvatud? Palun esitada andmed kuude lõikes.
2. Millistel põhjustel on kodanikud arvelt maha arvatud? Palun esitada statistika iga põhjuse kohta (tööle asumine, töötu kohustuste täitmata jätmine, Töötukassa pakkumistest keeldumine, vanaduspensioniea saavutamine, ümberkolimine, vabatahtlik staatusest loobumine ja muud alused).
3. Kui palju inimesi on arvelt maha arvatud just tööle asumise tõttu?
4. Kui palju inimesi on arvelt maha arvatud Töötukassa algatusel seadusest või teenuste saamise reeglitest tulenevate nõuete rikkumise tõttu?
5. Kuidas on viimase 12 kuu jooksul muutunud registreeritud töötute arv, kes on pärast töötustaatusega saamist tegelikult tööle asunud?
6. Kas Sotsiaalministeerium leiab, et ametliku töötuse langus peegeldab tegelikku paranemist tööturul, arvestades samaaegset vabade töökohtade arvu vähenemist? Kui jah, siis millistel andmetel on see järeldus tehtud?

